Calambac Verlag

De Calambac Verlag ass en däitsche Buchverlag fir Belletristik, Poesie, Essayen a graphesch Literatur, deen am Joer 2011 gegrënnt gouf a säi Sëtz am Quartier Rinderfeld zu Niederstetten a Baden-Württemberg huet.

 Geschicht 
D'Editrice Elena Moreno Sobrino, ursprénglech vu Madrid, huet Philosophie, Däitsch, romanesch Sproochen an Iwwersetzung op den Universitéite vu Berlin, Saarbrécken, Valladolid a Paräis studéiert. Nodeem si jorelaang als Enseignante an Iwwersetzerin geschafft hat, huet si de Calambac Verlag gegrënnt, ufanks mat Sëtz zu Saarbrécken, ier si am November 2023 an déi historesch Märei vu Rinderfeld an der Stad Niederstetten geplënnert ass.

 Numm a Logo 
Dat franséischt Wuert Calambac, och Calambour, bezitt sech op d'Paradäisholz oder d'Agarholz (Aquilaria malaccensis), deem säi wäertvollen Doft de Verfall begleet. Säi franséischen Homophon Calembour bedeit Wuertspill ( Kalauer). Baséierend op dësem Wuertspill ass d'Grondidee hannert dem Numm vum Verlag d'Verdeelung vu gutt gëeelzter Literatur, déi duerch e Räifungsprozess hir Qualitéit entwéckelt huet.

De Logo vum Verlag gouf op Basis vun engem grafeschen Drock vum Charles Francis Annesley Voysey entworf.

 Publikatiounsprogramm 
De Verlag gouf mat der Absicht gegrënnt, fir Texter vu renomméierten Auteuren aus dem Mëttelalter bis an d'Mëtt vum 20. Joerhonnert erëmzefannen an, grafesch opbereet, nei ze publizéieren. Esou solle vergiess oder zu Onrecht vernoléissegt Wierker "an d'literarescht Liewen" zeréckbruecht a fir d'Lieser zougänglech gemaach ginn.

 Calambac Classica 
D'Calambac Classica Serie ass déi neist Kollektioun vum Calambac Verlag. Nei zesummegestallt Anthologien, wéi déi vun der Dichterin Emmy Ball-Hennings, Gedichter, Romaner an ausgewielt Geschichte vun Auteure wéi dem Robert Musill, dem Ludwig Rubiner an der Elisabeth Janstein, ginn an dëser däitschsproocheger Serie publizéiert.

 Calambac Bilingua 
D'Calambac Bilingua-Serie publizéiert zweesproocheg Texter, haaptsächlech an éischter Iwwersetzung vu Schrëftsteller, déi an däitschsproochege Länner manner bekannt sinn, wéi ënner anerem, der 'Florencia Pinar, der Constance Fenimore Woolson, der Sophie de Ségur an der Violet Paget, awer och vu renomméierten Essayiste wéi dem Ernest Renan oder dem Paul Gsell.

 Calambac Trilingua 
D'Calambac Trilingua-Serie presentéiert dräisproocheg Editiounen, déi d'Originalversioun mat Däitsch an enger drëtter Sprooch, haaptsächlech Franséisch, Englesch oder Spuenesch, konfrontéieren. Schrëftsteller, déi nei baussent hirem Land entdeckt goufen, wéi zum Beispill déi franséisch Autorin Amable Tastu, déi vun der Elena Moreno Sobrino op Däitsch a Spuenesch iwwersat gouf, gi fir d'éischt Kéier an däitscher Iwwersetzung presentéiert. Etabléiert Schrëftsteller wéi den H. G. Wells oder d'd'Germaine de Staël ginn a revidéierten Editioune publizéiert.

 Calambac Grafica 
Déi illustréiert Gedichter, déi an der Calambac Grafica Serie publizéiert ginn, sinn d'Vitrinn vum Verlag. Ugefaange mat der expressionistescher Poesie vum Hugo Ball, enthält d'Kollektioun elo eng ausgewielt Serie vun Haiku. Texter wéi d'Sugita Hisajo a Poete wéi de Masaoka Shiki, de Yosa Buson an de Kobayashi Issa, ginn dora publizéiert. Déi typesch Designmethod vum Verlag, fir all Vers grafesch z'interpretéieren, gëtt Graphic Lyric oder Graphic Lyric Poetry genannt.

 Verschiddenes 
De Calambac Verlag ass zanter 2018 Gaaschtediteur aus Däitschland op der Walfer Bicherdeeg.

De Verlag organiséiert reegelméisseg Liesungen op Däitsch a Franséisch, zesumme mat däitschen a franséische Bicherbutteker.

 Um Spaweck 
 Literatur vum an iwwer de Calambac Verlag am Katalog vun der däitscher Nationalbibliothéik
 Deutsches Literaturarchiv Marbach
 Entrée an der Éisträichescher Nationalbibliothéik
 Entrée an der Schwäizer Nationalbibliothéik
 Entrée an der Lëtzebuerger Nationalbibliothéik
 Worldcat
 Websäit vum Calambac Verlag

Kategorie:Verlagshaiser an Editeuren an Däitschland